**Ministru kabineta noteikumu projekta**

**“Grozījumi Ministru kabineta 2017. gada 22. augusta noteikumos Nr. 499 “Muitas atļauju noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2017.gada 22.augusta noteikumos Nr.499 “Muitas atļauju noteikumi”” (turpmāk - noteikumu projekts) mērķis ir saskaņā ar 2018.gada 7.jūnijā pieņemtajiem grozījumiem Muitas likuma 25.panta otrās daļas 1.punktā, kas paredz Ministru kabinetam papildināt esošo kārtību ar atļauju, sertifikātu, statusu, pilnvaru un apstiprinājumu atcelšanas kārtību.  Noteikumu projekts stāsies spēkā vispārējā kārtībā pēc noteikumu pieņemšanas Ministru kabinetā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saeima 2018.gada 7.jūnijā pieņēma likumu “Grozījumi Muitas likumā”, kurā ir precizēts Muitas likuma 25.panta otrās daļas 1.punktā dotais deleģējums Ministru kabinetam noteikt kārtību, kādā izsniedz, groza, aptur, atjauno un anulē šā panta pirmajā daļā minētās atļaujas, sertifikātus, statusus, pilnvaras un apstiprinājumus, papildinot to arī ar minēto atļauju, sertifikātu, statusu, pilnvaru un apstiprinājumu atcelšanas kārtību. Līdz ar to ir veicami attiecīgi grozījumi Ministru kabineta 2017.gada 22.augusta noteikumos Nr.499 “Muitas atļauju noteikumi” (turpmāk – MK noteikumi Nr.499).  Saskaņā ar Eiropas Parlamenta un Padomes 2013.gada 9.oktobra Regulas Nr.952/2013, ar ko izveido Savienības Muitas kodeksa (turpmāk – Regula Nr.952/2013) 278.pantā un 280. panta 1.punktā, Komisijas 2015.gada 28.jūlija Deleģētās regulas (ES) 2015/2446, ar ko papildina Eiropas Parlamenta un Padomes Regulu (ES) Nr.952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – Regula Nr.2015/2446) 2.panta 3.punkta otrajā daļā, Komisijas 2015.gada 24.novembra Īstenošanas regulas (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr.952/2013, ar ko izveido Savienības Muitas kodeksu (turpmāk - Regula Nr.2015/2447) 2.panta 3.punkta otrajā daļā un Komisijas 2015. gada 17. decembra Deleģētās regulas (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446 (turpmāk – Regula Nr.2016/341) 5.pantā noteiktajiem pārejas pasākumiem attiecībā uz Savienības Muitas kodeksa 6.panta 1.punktu, 16., 22., 23., 26., 27., 28., 38. un 39.pantu, un attiecīgi Komisijas 2016.gada 11.aprīļa Īstenošanas lēmuma 2016/578/ES, ar ko izveido darba programmu par Savienības muitas kodeksā paredzēto elektronisko sistēmu izstrādi un ieviešanu, pielikuma 2.sadaļas A saraksta 5.punktā paredzēto – ar 2018.gada 5.martu ir ieviests elektroniskās sistēmas (turpmāk – AEO[[1]](#footnote-1) sistēma) jaunināšanas projekta pirmais posms, attiecīgi salāgojot noteikumu projektu.  Noteikumu projektā ir veikti arī tehniska rakstura precizējumi, ņemot vērā veiktos grozījumus noteikumu projektā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ar 2017.gada 2.oktobri ir ieviestas RegulasNr.952/2013 6.panta 1.punktā norādītās elektroniskās datu apstrādes metodes (turpmāk - Muitas lēmumu sistēma) iesniegumu elektroniskai iesniegšanai un muitas lēmumu (atļauju un galvojumu) pārvaldībai.   Muitas lēmumu sistēmu izstrādāja un turpmāk uzturēs Eiropas Komisija. Tā tiek izmantota visās Eiropas Savienības dalībvalstīs centralizētai muitas atļauju, tostarp tādu, kuras var izmantot vairākās ES dalībvalstīs, administrēšanai. Šī ir pirmā Muitas lēmumu sistēma, kura ietver arī uzņēmēju portālu, kas ļaus autorizētiem lietotājiem piekļūt minētajai centrālajai sistēmai, nodrošinot iespēju elektroniski, centralizēti iesniegt iesniegumus un arī piekļūt informācijai par uzņēmumam reģistrētajām muitas atļaujām. Tāpēc no 2017.gada 2.oktobra iesniegumijaunu atļauju saņemšanai, t.sk., izmantot vienkāršotu deklarāciju, ierakstu deklarētāja reģistros, atzītā nosūtītāja statusu, atzītā saņēmēja statusu un izveidot regulāru kuģu satiksmi, kā arī to grozīšanai, apturēšanai un atcelšanai ir jāiesniedz Muitas lēmumu sistēmā, izmantojot Muitas likuma 13.panta pirmajā daļā minēto Valsts ieņēmumu dienesta elektroniskās deklarēšanas sistēmu (turpmāk – EDS).  Komisijas 2017.gada 14.novembra Īstenošanas lēmumā (ES) 2017/2089 par Savienības Muitas kodeksā paredzēto informācijas apmaiņas un glabāšanas elektronisko sistēmu izstrādes, uzturēšanas un izmantošanas tehniskajiem noteikumiem ir noteiktas Eiropas Savienības kopējās prasības personu autentificēšanai un piekļuves verificēšanai šī lēmuma 2.panta 1.punktā minētajiem elektronisko sistēmu komponentiem, kas izstrādāti Savienības līmenī un ir pieejami visām dalībvalstīm. Saskaņā ar Komisijas 2017.gada 14.novembra Īstenošanas lēmuma (ES) 2017/2089 18.pantā noteikto šādai personu autentificēšanai un piekļuves verificēšanai Latvijā ir izveidota nepieciešamā identitātes un piekļuves pārvaldības sistēma un šim nolūkam tiek izmantots EDS.  Savukārt, iesniegumi izmantot Savienības tranzīta procedūru, papīra formā attiecībā uz precēm, kuras pārvadā pa jūru vai gaisu un atzītā eksportētāja atļaujas Valsts ieņēmumu dienestā iesniedz papīra formā vai elektroniska dokumenta veidā, vai izmantojot EDS. Līdz ar to noteikumu projekta **3**. un **4.punktā** ir noteikta kārtība iesniegumu iesniegšanai atļauju, izņemot atzītā uzņēmēja atļaujas, saņemšanai, grozīšanai, apturēšanai un atcelšanai. Savukārt noteikumu projekta **5. un 6.punktā** ir noteikta kārtība atļauju, izņemot atzītā uzņēmēja atļaujas, izsniegšanai, grozīšanai, apturēšanai, atjaunošanai, atcelšanai un anulēšanai. Noteikumu projekta **64.punktā** ietvertajā noteikumu 83.punktā ir paredzēta pagaidu kārtība atļauju izmantot vienkāršotu deklarāciju, ierakstu deklarētāja reģistros, atzītā nosūtītāja statusu, atzītā saņēmēja statusu un izveidot regulāru kuģu satiksmi grozīšanai, apturēšanai un atcelšanai, kas izsniegtas līdz 2017.gada 2.oktobrim.  2. Saskaņā ar Regulas Nr.952/2013 278.pantā un 280.panta 1.punktā, Regulas Nr.2015/2446 2.panta 3.punkta otrajā daļā, Regulas Nr.2015/2447 2.panta 3.punkta otrajā daļā un Regulas Nr.2016/341 5.pantā noteiktajiem pārejas pasākumiem attiecībā uz Savienības Muitas kodeksa 6.panta 1.punktu, 16., 22., 23., 26., 27., 28., 38. un 39.pantu, un attiecīgi Komisijas 2016.gada 11.aprīļa Īstenošanas lēmuma 2016/578/ES, ar ko izveido darba programmu par Savienības muitas kodeksā paredzēto elektronisko sistēmu izstrādi un ieviešanu, pielikuma 2.sadaļas A saraksta 5.punktā paredzēto – ar 2018.gada 5.martu ir ieviests AEO sistēmas jaunināšanas projekta pirmais posms.  AEO iesnieguma un AEO atļaujas veidlapas formāts, kas līdz šim – saskaņā ar Regulas Nr.2015/2446 2.panta 3.punkta otro daļu, Regulas Nr.2015/2447 2.panta 3.punkta otro daļu un Regulas Nr.2016/341 5.pantu – bija noteikts Regulas Nr.2016/341 6. un 7.pielikumā, tiek aizstāts, jo AEO sistēmā tiek ieviests AEO sistēmas jaunināšanas projekta pirmā posma risinājums (t.s. “jauninājums” minētā Īstenošanas lēmuma izpratnē), atbilstoši kuram AEO iesnieguma un AEO atļaujas datu prasības un šo datu formāti un kodi ir pielāgotas prasībām, kuras paredzētas saskaņā ar Regulas Nr.2015/2446 2.panta 1.punktā un Regulas Nr.2015/2447 2.panta 1.punktā noteikto abu regulu A pielikumos.  Sākot ar 2018.gada 5.martu AEO iesnieguma un AEO atļaujas veidlapas datu prasības atbilst Regulas Nr.2015/2446 A pielikuma “Kopējās datu prasības attiecībā uz iesniegumiem un lēmumiem” I un IV sadaļā noteiktajām prasībām, savukārt AEO iesnieguma un AEO atļaujas datu prasību formāti un kodi – Regulas Nr.2015/2447 A pielikumā “Kopējo datu prasību formāti un kodi iesniegumiem un lēmumiem” noteiktajiem datu prasību formātiem un kodiem.  Paredzēts, ka līdz 2019.gada 30.septembrim AEO iesniegumu iesniegšanai un atzītā uzņēmēja atļauju izsniegšanai, t.sk. ar to saistītajai informācijas apmaiņai, tiks izmantota EDS. Sākot ar 2019.gada 1.oktobri paredzēts ieviest AEO sistēmas jaunināšanas projekta 2.posma risinājumu. Saskaņā ar minēto AEO sistēmas 2.posma risinājumu paredzēts, ka uzņēmējiem tiks nodrošināta iespēja iesniegt AEO iesniegumus, savukārt muitas iestādēm paziņot par lēmumiem AEO jomā AEO sistēmā.  Atbilstoši tam salāgoti ir noteikumu projekta **4., 6.** un **64.punkti.**  3. Tā kā iesniegumu un atļauju izmantot vienkāršotu deklarāciju, ierakstu deklarētāja reģistros, atzītā nosūtītāja statusu, atzītā saņēmēja statusu un izveidot regulāru kuģu satiksmi saturs ir noteikts Regulas 2015/2446 A pielikumā (Pieteikumi un lēmumi) un Regulas 2015/2447 A pielikumā (Kopējo datu prasību formāti un kodējumi pieteikumiem un lēmumiem) un MK noteikumos Nr.499 vairs nav nepieciešams atsevišķi noteikt šo iesniegumu un atļauju saturu, tad noteikumu projekta **9.punkts** paredz grozīt MK noteikumu Nr.499 6.punktu, noteikumu projekta **20.punkts** paredz svītrot MK noteikumu Nr.499 16.punktu, noteikumu projekta **28.punkts** paredz svītrot MK noteikumu Nr.499 24.punkta apakšpunktus, noteikumu projekta **30.punkts** paredz svītrot MK noteikumu Nr.499 28.punktu, noteikumu projekta **45.punkts** paredz grozīt MK noteikumu Nr.499 41.punktu.  4. Saskaņā ar Regulas Nr.952/2013 27.pantā un 28.pantā noteikto, ir precīzi nodalīti gadījumi, kādos lēmumus par atļauju, sertifikātu, statusu, pilnvaru un apstiprinājumu piešķiršanu anulē un kādos gadījumos šādus lēmumus atceļ.  Ņemot vērā, ka līdz šim Muitas likuma 25.panta otrās daļas 1.punktā dotais deleģējums cita starpā paredzēja kārtību tikai minēto lēmumu anulēšanai, līdz ar to arī pamatojoties uz Muitas likuma 25.panta otrās daļas 1.punktā dotā deleģējuma pamata izdotajos MK noteikumos Nr.499 bija paredzēta tikai atļauju apturēšana, atjaunošana un anulēšana, taču nebija paredzēta atļauju atcelšana.  Ņemot vērā iepriekš minēto, noteikumu projekta **1., 2., 7., 14., 15., 16., 24., 26., 34., 36., 42., 44., 48., 50., 52., 56., 59.** un **60.punktā** ir paredzēts nodalīt atļaujas anulēšanu un atļaujas atcelšanu.  5. Noteikumu projekta **1.punktā** ir svītrots 1.9.apakšpunkts, jo saskaņā ar Regulu Nr.952/2013 atļauja izmantot Savienības tranzīta procedūru, kuras pamatā ir elektroniskas manifests, attiecībā uz precēm, kuras pārvadā pa jūru vai gaisu vairs netiek izsniegta.  **6**. Valsts ieņēmumu dienests 2019.gada 27.janvārī ir uzstādījis Elektroniskās muitas datu apstrādes sistēmas 5.3.versiju ar izmaiņām un papildinājumiem Importa kontroles sistēmas Importa muitas deklarācijas funkcionalitātē. Šī funkcionalitāte nodrošina:  1) importa deklarāciju automatizētu izlaišanu muitas noliktavas procedūrai;  2) muitas noliktavas turētāja apstiprinājuma sniegšanu gadījumā, ja muitas deklarāciju muitas noliktavas procedūrai iesniedz personas, kas nav muitas noliktavas turētājs.  7. Noteikumu projekta **11., 21., 22., 41., 45.,** **46. un 63.punktā** ir veikti tehniski precizējumi.  8. 2016.gadā stājās spēkā jauns tiesiskais regulējums muitas jomā, kas muitošanas vienkāršojuma – vietējās muitošanas vietā ievieš ierakstu deklarētāja reģistros, kas saskaņā ar Regulas Nr.952/2013 182.pantu paredz, ka persona iesniedz muitas deklarāciju kā ierakstu deklarētāja elektroniskajā uzskaites sistēmā. Saskaņā ar Regulas Nr.2015/2447 234.panta 1.punkta a) un b) apakšpunktā minēto preču uzskaitei (reģistriem) ir jāsatur vismaz vienkāršotās muitas deklarācijas ziņas, visu pavaddokumentu dati un uzrādīšanas paziņojuma datums. Vienkāršotās deklarācijas dati ir noteikti Regulas Nr.2015/2446 B pielikuma (Kopējas datu prasības attiecībā uz deklarācijām, paziņojumiem un Savienības preču muitas statusa apliecinājumu) I sadaļas 3.nodaļas 1.iedaļas I1 slejā (vienkāršota importa deklarācija) un C1 slejā (vienkāršota eksporta deklarācija).  Savukārt datu atpazīstamības, izsekojamības un savstarpējās sasaistes nodrošināšanai ne tikai muitas kontroles vajadzībām, bet arī komersanta iekšējās kontroles pār preču un informācijas plūsmu nodrošināšanai papildus Regulas Nr.2015/2446 B pielikuma 3.nodaļas 1.iedaļas I1 slejas noteiktajiem datu elementiem (vienkāršotās importa deklarācijas dati) nosakāmi šādi uzskaites dati:  - ja deklarē preces muitas procedūrai – uzglabāšana muitas noliktavā, uzskaitē iekļauj datu elementus: 6/5 (bruto svars) un 6/17 (preču kods – nacionālais papildu kods), ja deklarē akcīzes preces;  - ja deklarē preces muitas procedūrai – laišana brīvā apgrozībā, ievešana pārstrādei, pagaidu ievešana, galapatēriņš, uzskaitē iekļauj datu elementus: 6/5 (bruto svars), 6/15 (preču kods – Taric kods) un 6/17 (preču kods – nacionālais papildu kods), ja deklarē akcīzes preces.  Savukārt papildus Regulas Nr.2015/2446 B pielikuma 3.nodaļas 1.iedaļas C1 slejas noteiktajiem datu elementiem (vienkāršotās eksporta deklarācijas dati) nosakāmi šādi uzskaites dati:  - ja deklarē preces muitas procedūrai – eksports un reeksports, uzskaitē iekļauj datu elementu 3/9 (saņēmējs).  Tāpēc noteikumu projekta **18.punkts** paredz papildināt MK noteikumus Nr.499 ar 14.1, 14.2 un 14.3punktu, precizējot elektroniskās preču uzskaites prasības ieraksta deklarētāja reģistros izmantošanai un nosakot papildus Regulas Nr.2015/2446 B pielikuma 3.nodaļas 1.iedaļas I1 slejas noteiktajām datu prasībām ierakstu deklarētāja reģistros atļauju turētājiem uzskaitē iekļaut atsevišķus datu elementus, kas minēti B pielikuma 3.nodaļā noteiktajā fakultatīvi aizpildāmo datu prasību tabulā.  Tā kā no 2018.gada 4.jūnija ir ieviesta jauna Elektroniskā muitas datu apstrādes sistēmas Importa funkcionalitāte, nodrošinot Regulas Nr.952/2013 prasību izpildi attiecībā uz ieraksta deklarētāja reģistros piemērošanu ievešanas procedūrām, kā arī veikta vienkāršoto procedūru atļauju vietējai muitošanai ievešanas procedūrām, kas izdotas līdz 2016.gada 30.aprīlim saskaņā ar regulas Nr.2913/92 prasībām, atļauju pārskatīšana, tad noteikumu projekta **62.punkts** paredz svītrot MK noteikumu Nr.499 75. un 76.punktu.  Valsts ieņēmumu dienests ir sagatavojis un publicējis savā tīmekļvietnē (<https://www.vid.gov.lv/lv/uzglabasana-muitas-noliktava>) informatīvo materiālu, aprakstot sekojošu kārtību preču pārvietošanai īpašo procedūru ietvaros:   * ārpussavienības preču nogādāšana muitas noliktavā, piemērojot “vienkāršoto” pārvietošanu; * “vienkāršotās” preču pārvietošanas pamatnosacījumi; * deklarēšana procedūrai – uzglabāšana muitas noliktavā, piemērojot “vienkāršoto” pārvietošanu; * preču atrašanās vieta un uzrādīšana; * informācija muitas noliktavas turētājam; * iesaistīto personu atbildība; * informācija par galvojumu izmantošanu “vienkāršotajā” preču pārvietošanā.   9. Saskaņā ar Komisijas 2015. gada 17. decembra Deleģēto Regulu (ES) 2016/341 ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446, 24.panta 2.punktā noteikto, atļaujas Savienības tranzīta procedūras, kuru pamatā ir elektronisks manifests, attiecībā uz precēm, kuras pārvadā pa gaisu vai jūru varēja piemērot līdz 2018.gada 1.maijam. Tāpēc noteikumu projekta **58.punkts** paredz svītrot MK noteikumu Nr.499 X.nodaļu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertās normas attiecas uz komersantiem, kuriem ir izsniegta atļauja izmantot vienkāršotu deklarāciju, atļauja izmantot ierakstu deklarētāja reģistros, atļauja izmantot atzītā nosūtītāja statusu, atļauja izmantot atzītā saņēmēja statusu, atzītā uzņēmēja atļauja, atļauja izveidot regulāru kuģu satiksmi, atļauja izmantot Savienības tranzīta procedūru papīra formā attiecībā uz precēm, kuras pārvadā pa jūru, atļauja izmantot Savienības tranzīta procedūru papīra formā attiecībā uz precēm, kuras pārvadā pa gaisu, atzītā eksportētāja atļauja. |
| 2. | Tiesiskā regulējuma ietekme uz tautsaimniecību un administratīvo slogu | Paredzēto noteikumu projekta grozījumu ietekme uz administratīvo slogu ir nebūtiska. |
| 3. | Administratīvo izmaksu monetārs novērtējums | Administratīvās izmaksas komersantiem gada laikā nepārsniegs 2000 eiro. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Regulas Nr.952/2013 6.panta 1.punkts, 27. un 28.pants,  Regulas Nr.2015/2446 150.panta 1.punkts, 191.pants un B pielikums  Regulas Nr.2015/2447 30.panta 1.punkts |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | EIROPAS PARLAMENTA UN PADOMES REGULA (ES) Nr. 952/2013 (2013. gada 9. oktobris),ar ko izveido Savienības Muitas kodeksu  KOMISIJAS DELEĢĒTĀ REGULA (ES) Nr.2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem  KOMISIJAS ĪSTENOŠANAS REGULA (ES) Nr.2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.952/2013 6.panta 1.punkts | Noteikumu projekta 3.punkts | Tiek ieviests pilnībā | Neparedz stingrākas prasības |
| Regulas Nr.952/2013 27.un 28.pants | Noteikumu  projekta 15., 25., 35., 43., 49. un 57.punkts | Tiek ieviests pilnībā | Neparedz stingrākas prasības |
| Regulas Nr.952/2013 39.pants | Noteikumu projekta 39.punkts | Tiek ieviests pilnībā | Neparedz stingrākas prasības |
| Regulas Nr.2015/2446 120.pants | Noteikumu projekta 1.punkts | Tiek ieviests pilnībā | Neparedz stingrākas prasības |
| Regulas Nr.2015/2446 191.pants | Noteikumu projekta 29.punkts | Tiek ieviests pilnībā | Neparedz stingrākas prasības |
| Regulas Nr.2015/2446 B pielikums | Noteikumu projekta 18.punkts | Tiek ieviests pilnībā | Neparedz stingrākas prasības |
| Regulas Nr.2015/2447 30.panta 1.punkts | Noteikumu projekta 4.punkts | Tiek ieviests pilnībā | Neparedz stingrākas prasības |
| Regulas Nr.2015/2447 A pielikums | Noteikumu projekta 37.punkts | Tiek ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta 2018.gada 9.oktobrī publicējot uzziņu par noteikumu projekta izstrādes uzsākšanu Finanšu ministrijas tīmekļvietnē sadaļā “Tiesību aktu projekti”.  2017.gada 30.novembrī Konsultatīvās padomes muitas politikas jomā[[2]](#footnote-2) sēdē nevalstiskais sektors tika informēts par grozījumu nepieciešamību MK noteikumos Nr.499, kā arī par normām, kuras tiks grozītas. Minētajā sēdē Finanšu ministrija padomes locekļus informēja par plānotajiem normatīvajiem aktiem muitas jomā 2018.gadā (sēdes protokola 4.punkts), paredzot veikt redakcionālus labojumus, paredzot ne tikai atļauju anulēšanu, bet arī atcelšanu.  Tāpat arī 2018.gadā regulāri Konsultatīvās padomes locekļi tika informēti par grozījumu MK noteikumos Nr.499 virzību un grozījumu būtību, un proti:  - Konsultatīvās padomes muitas politikas jomā darba grupas locekļiem elektroniski informatīvs materiāls par izstrādes stadijā esošo normatīvo aktu muitas jomā būtību un virzību izsūtīts:   * 2018.gada 4.aprīlī; * 2018.gada 6.jūnijā; * 2018.gada 27.septembrī; * 2018.gada 15.novembrī.   - Konsultatīvās padomes muitas politikas jomā 2018.gada 15.novembra sēdē Finanšu ministrija padomes locekļus informēja par izstrādes stadijā esošiem normatīvajiem aktiem muitas jomā (sēdes protokola 6.punkts), cita starpā arī par grozījumu MK noteikumos Nr.499 būtību un virzību. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2018.gada 9.oktobrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Muitas politika”, adrese:  http://www.fm.gov.lv/lv/sabiedribas\_lidzdaliba/tiesibu\_aktu\_projekti/muitas\_politika/. |
| 3. | Sabiedrības līdzdalības rezultāti | Ir saņemts Latvijas Tranzīta biznesa asociācijas 2018.gada 13.decembra atzinums Nr.4/1-70, 2019.gada 31.janvāra atzinums Nr.4/1-08 un 2019.gada 27.februāra atzinums Nr.4/1-13, kuros ir izteikti iebildumi par noteikumu projektu. Latvijas Tranzīta biznesa asociācija ierosina Valsts ieņēmumu dienestam, nosakot konkrētu termiņu, sagatavot un publicēt tā tīmekļvietnē vadlīnijas, atbilstoši Muitas likuma 5.panta 2.punkta prasībām, kā arī Latvijas Tranzīta asociācija rosina Finanšu ministrijai sagatavot un iesniegt Ministru kabinetā informatīvo ziņojumu par Savienības muitas kodeksa 211.panta 1.punktā paredzēto īpašo procedūru atļauju nosacījumiem, prasībām un vienkāršojumiem, kuri līdz šim Latvijā nav pilnībā ieviesti.  Finanšu ministrija šos iebildumus nav ņēmusi vērā.  Finanšu ministrija vērš uzmanību uz to, ka Savienības muitas kodeksa 211.panta 1.punktā minētās atļaujas neattiecas uz Ministru kabineta 2017.gada 22.augusta noteikumos Nr.499 “Muitas atļauju noteikumi” reglamentētajām atļaujām. Ņemot vērā to, ka atbilstoši Ministru kabineta 2009.gada 7.aprīļa noteikumu Nr.300 “Ministru kabineta kārtības rullis” 58.punktā noteiktajam informatīvais ziņojums sniedz informāciju vai pārskatu par Ministru kabineta kompetencē esoša jautājuma risināšanas gaitu vai par Ministru kabineta atbalstīta plānošanas dokumenta īstenošanu vai tiesību akta izpildi, taču īstenojot Latvijas Tranzīta biznesa asociācijas iebildumā pausto, rezultāts neatspoguļosies tiesību aktos. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Finanšu ministrs J.Reirs

Kraņevska, 67095527

[SanitaKranevska@fm.gov.lv](mailto:SanitaKranevska@fm.gov.lv)

Cveigele, 67120869

[Diana.Cveigele@vid.gov.lv](mailto:Diana.Cveigele@vid.gov.lv)

1. Atzītais uzņēmējs (jeb Authorised Economic Operator vai AEO) ir persona, kura, veicot saimniecisko darbību, ir iesaistīta darbībās, kuras reglamentē tiesību akti muitas jomā, un kura atbilst AEO kritērijiem. [↑](#footnote-ref-1)
2. Padomes sastāvā iekļauti pārstāvji no Finanšu ministrijas, Valsts ieņēmumu dienesta, Satiksmes ministrijas, Latvijas Loģistikas asociācijas, biedrības „Autopārvadātāju asociācija „Latvijas auto”„, Rīgas Tehniskās universitātes, Latvijas Nacionālo kravas ekspeditoru un loģistikas asociācijas, Latvijas Tranzīta biznesa asociācijas, Latvijas darba devēju konfederācijas, biedrības “Latvijas Aviācijas asociācija” un VAS “Latvijas dzelzceļš” [↑](#footnote-ref-2)